Kamu bisa jelasin ke aku soal Goodyear Tire and Rubber Company dalam bahasa melayu?

The Goodyear Tire & Rubber Company atau dikenali sebagai Goodyear ialah sebuah syarikat perkilangan tayar multinasional Amerika yang ditubuhkan pada tahun 1898 oleh Frank Seiberling dan berpangkalan di Akron, Ohio. Goodyear mengeluarkan tayar untuk kereta, trak komersial, trak ringan, motosikal, SUV, kereta lumba, kapal terbang, peralatan ladang dan jentera penggerak bumi berat. Ia juga menghasilkan tayar basikal dari penubuhannya sehingga tahun 1976. Sehingga 2017, Goodyear ialah salah satu dari empat pengilang tayar utama di samping Bridgestone (Jepun), Michelin (Perancis) dan Continental (Jerman).

Syarikat ini dinamakan sempena Charles Goodyear, pencipta getah vulkanisasi. Tayar Goodyear yang pertama menjadi popular kerana mudah dipisahkan dan memerlukan sedikit penyelenggaraan.

Goodyear juga dikenali dengan Goodyear Blimp. Walaupun Goodyear telah mengeluarkan kapal udara dan belon sejak awal 1900-an, iklan Goodyear pertama muncul pada tahun 1925. Hari ini ia merupakan salah satu ikon pengiklanan yang paling dikenali di Amerika. Syarikat ini merupakan pembekal tayar paling berjaya dalam sejarah Formula One, dengan lebih permulaan, kemenangan, dan juara bina berbanding pembekal tayar lain. Mereka menarik diri dari sukan tersebut selepas musim 1998. Ia merupakan pembekal tayar tunggal bagi siri NASCAR.

Goodyear ialah bekas komponen Dow Jones Industrial Average. Syarikat itu membuka sebuah gedung ibu pejabat global baru di Akron pada tahun 2013.